rejauldu/bengali-wikipedia huggingface dataset:
হলদিয়া মহকুমা পশ্চিমবঙ্গ রাজ্যের পূর্ব মেদিনীপুর জেলার একটি প্রশাসনিক একক। মহকুমাটি পূর্ব মেদিনীপুর জেলার অন্তর্গত পূর্বের মহকুমা৷ এই মহকুমার সদর দফতর হলদিয়া শহরে অবস্থিত।  হলদিয়া মহকুমার পশ্চিমে পূর্ব মেদিনীপুর জেলার তমলুক ও এগরা মহকুমা এবং পূর্ব মেদিনীপুর জেলার দক্ষিণে কাথি মহকুমা অবস্থিত। পূর্ব দিকে দক্ষিণ চব্বিশ পরগনা জেলার কাকদ্বীপ ও ডায়মন্ড হারবার মহকুমা এবং উত্তর দিকে হাওড়া জেলার উলুবেড়িয়া মহকুমা অবস্থিত। হলদিয়া মহকুমা ভূসংস্থানিক ভাবে গাঙ্গেয় ব-দ্বীপের অংশ।  মহকুমায় বেশ কয়েকটি খ্যাতিসম্পন্ন শিক্ষাপ্রতিষ্ঠান রয়েছে। মহকুমার সদর শহর হলদিয়ায় প্রকৌশলী প্রতিষ্ঠান হলদিয়া ইনস্টিটিউট অব টেকনোলজি অবস্থিত। এছাড়া হলদিয়া ল কলেজ ও আইসিএআরই মেডিকেল সায়েন্সেস অ্যান্ড রিসার্চ ইনস্টিটিউট হল মহকুমার অপর দুটি বিখ্যাত শিক্ষাপ্রতিষ্ঠান।  হলদিয়া পশ্চিমবঙ্গের মহকুমাসমূহের মধ্যে শিল্পসমৃদ্ধ মহকুমাসমূহের মধ্যে অন্যতম। মহকুমায় পশ্চিমবঙ্গের একমাত্র খনিজ তেলের শোধনাগার রয়েছে। শ্যমাপ্রসাদ মুখোপাধ্যায় বন্দর কর্তৃপক্ষ পরিচালিত হলদিয়া বন্দর মহকুমার পূর্ব প্রান্তে হুগলী নদীর তীরে অবস্থিত।   ভূগোল  হলদিয়া মহকুমার মোট আয়তন ৬৮৩.৯৪ বর্গকিলোমিটার। মহকুমার উত্তর প্রান্তে রূপনারায়ণ নদ ও হুগলী নদী এবং পূর্ব প্রান্তে হুগলী নদী দ্বারা বেষ্টিত। রূপনারায়ণ নদ হলদিয়া ও উলুবেড়িয়া মহকুমার সীমানা নির্ধারণ করে এবং হুগলী নদী হলদিয়া মহকুমার সাথে ডায়মন্ড হারবার ও কাকদ্বীপ মহকুমার সীমানা নির্ধারণ করে। মহকুমার মাঝ বরাবর পশ্চিম থেকে পূর্ব দিকে হলদি নদী প্রবাহিত হয়। প্রশাসন হলদিয়া মহকুমায় ৬ টি থানা, ৫ টি সমষ্টি উন্নয়ন , ৫ টি পঞ্চায়েত সমিতি, ৩৮ টি গ্রাম পঞ্চায়েত, ৩২০ মৌজা, ৩১২ (+ ১ আংশিক) জনবহুল গ্রাম, ১ টি পৌরসভা এবং ৪ টি আদমশুমারি শহর রয়েছে। হলদিয়া মহকুমার একমাত্র পৌরসভা। মহকুমার আদমশুমারি শহরসমূহ হচ্ছে: গড় কমলপুর, নন্দীগ্রাম, আশাদতাল্যা ও বরদা। মহকুমার সদর দফতর হলদিয়া শহরের রয়েছে।   জনসংখ্যা  ২০১১ সালের আদমশুমারি অনুসারে মহকুমার জনসংখ্যা ৯,৫৯,৯৩৪ জন। মহকুমার জনসংখ্যার ঘনত্ব ১,৪০৪ জন/বর্গ কিলোমিটার। এই মহকুমায় পূর্ব মেদিনিপুর জেলার মোট জনসংখ্যার ১৮.৮% মানুষ বাস করে।    তথ্যসূত্র   বিষয়শ্রেণী:পশ্চিমবঙ্গের মহকুমা বিষয়শ্রেণী:পূর্ব মেদিনীপুর জেলা
উমেশ নারায়ণ কুলকার্নি (; ; জন্ম: ৭ মার্চ, ১৯৪২) তৎকালীন ব্রিটিশ ভারতের মহারাষ্ট্রের আলীবাগ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ বামহাতে ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন পাঁচ ফুট সাড়ে ছয় ইঞ্চি উচ্চতার অধিকারী উমেশ কুলকার্নি।   প্রথম-শ্রেণীর ক্রিকেট  ১৯৬৩-৬৪ মৌসুম থেকে ১৯৬৯-৭০ মৌসুম পর্যন্ত উমেশ কুলকার্নি’র প্রথম-শ্রেণীর খেলোয়াড়ী জীবন চলমান ছিল।  বামহাতি ফাস্ট বোলার উমেশ কুলকার্নি ভারতের ঘরোয়া ক্রিকেটে খেলেছেন। অধিকাংশ খেলাই ১৯৬৩-৬৪ মৌসুম থেকে ১৯৬৯-৭০ মৌসুমে মুম্বই দলের পক্ষে খেলেন।  ১৯৬৪-৬৫ মৌসুমে দলের সাথে সিলন গমন করেন। এ সফরে ব্যক্তিগত সেরা ৪/৪৩ বোলিং পরিসংখ্যান দাঁড় করান। ১৯৬৬-৬৭ মৌসুমে চার খেলায় মাত্র চারটি উইকেট লাভ করা স্বত্ত্বেও অস্ট্রেলিয়া ও নিউজিল্যান্ড গমনার্থে ভারত দলের সদস্যরূপে তাকে অন্তর্ভুক্ত করা হয়।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন উমেশ কুলকার্নি। ২৩ ডিসেম্বর, ১৯৬৭ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ১৯৬৮ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  অনেকাংশে বিস্ময়করভাবেই ১৯৬৭-৬৮ মৌসুমে অস্ট্রেলিয়া ও নিউজিল্যান্ড গমনের জন্যে ভারত দলে মনোনীত হয়েছিলেন। অস্ট্রেলিয়ার বিপক্ষে তিনটি ও নিউজিল্যান্ডের বিপক্ষে একটি টেস্ট খেলার সুযোগ পান। তবে, কিছুটা পিচ থেকে সহায়তা পেলেও কার্যত অকার্যকর ছিলেন। চটপটে বামহাতি মিডিয়াম-পেসার ছিলেন তিনি।  অ্যাডিলেডে সিরিজের প্রথম টেস্টের দ্বিতীয় ইনিংসে নতুন বল হাতে নিয়ে বিল লরিকে শূন্য রানে বিদেয় করেছিলেন। এটিই তার একমাত্র সাফল্য ছিল। ব্রিসবেনে অনুষ্ঠিত তৃতীয় টেস্টে ১ রানে অপরাজিত ছিলেন। এ পর্যায়ে প্রায় অর্ধ-ঘণ্টা ক্রিজে অবস্থান করে এম. এল. জয়সীমাকে সঙ্গ দেন। ৮০ রানে থাকা অবস্থায় মাঠে নামেন ও তাকে সেঞ্চুরি পূরণে সহায়তার হাত প্রসারিত করেন।  আন্তর্জাতিক ক্রিকেট থেকে প্রত্যাখ্যাত হলেও কয়েক বছর বোম্বে দলের প্রতিনিধিত্ব করেন। হঠাৎ আলোর ঝলকানির ন্যায় দ্রুত পর্দার অন্তরালে চলে যান। সংক্ষিপ্ত প্রথম-শ্রেণীর খেলোয়াড়ী জীবনে ৩৯.৯৫ গড়ে ৪০ উইকেট পেয়েছিলেন তিনি।   তথ্যসূত্র    আরও দেখুন   চেতন চৌহান  সৈয়দ আবিদ আলী  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মুম্বইয়ের ক্রিকেটার বিষয়শ্রেণী:মহারাষ্ট্র থেকে আগত ক্রিকেটার
আলেকসান্দর গেলিয়েভিচ দুগিন (আলেক্সান্ডার দুগিন) (; জন্ম:৭ জানুয়ারি ১৯৬২) রাশিয়ার সবচেয়ে প্রভাবশালী দার্শনিক, রাজনৈতিক বিশ্লেষক ও কৌশলী।Shekhovtsov, Anton (2009). "Aleksandr Dugin's Neo-Eurasianism: The New Right à la Russe". Religion Compass: Political Religions. 3 (4): 697–716. doi:10.1111/j.1749-8171.2009.00158.x. তিনি তার তথাকথিত ‘উগ্রবাদী’ চিন্তাধারার জন্য পশ্চিমা মিডিয়ায় অধিক পরিচিত। সিরিয়ান গৃহযুদ্ধে রাশিয়ার সরাসরি প্রবেশ, রাশিয়া-ইউক্রেনের মধ্যে ২০১৪ সালে সংগঠিত দোনবাস যুদ্ধ, মার্কিন যুক্তরাষ্ট্রের ২০১৬ সালের রাষ্ট্রপতি নির্বাচনে রাশিয়ার প্রভাব, পশ্চিমা বিশ্বজুড়ে নব্য ডানপন্থী ও অন্যান্য মূল ধারার রাজনৈতিক আদর্শ বিরোধী লোকরঞ্জনবাদী মতাদর্শের প্রসার ঘটানো সহ বর্তমান বিশ্বরাজনীতির বহু আলোচিত ঘটনায় যার প্রত্যক্ষ ও পরোক্ষ মদদ রয়েছে। ক্রেমলিন ও রুশ মিলিটারির সাথে তার নিবিড় সম্পর্ক। সেজন্য তাকে পুতিনের ডানহাত ও পুতিনের রাসপুতিন বলা হয়ে থাকে। এভাবে পুতিন-দুগিন রাজনৈতিক জুটি কে সর্বশেষ রাশিয়ান সম্রাট জার ২য় নিকোলাস রোমানভ ও রাসপুতিনের রাজা-উপদেষ্টা জুটির সাথে তুলনা করা হয়ে থাকে।  তিনি বিশ্বায়নের ঘোরবিরোধী এবং বহুপাক্ষিকতাকে বৈশ্বিক স্থিতিশীলতার মূলমন্ত্র হিসাবে মনে করেন। তার প্রবর্তিত ধারণাসমূহের মধ্যে অন্যতম হল নব্য-ইউরেশীয়বাদ, চতুর্থ রাজনৈতিক তত্ত্ব, ভূমি সভ্যতা ও সমুদ্র সভ্যতা পার্থক্য। তার চিন্তাভাবনায় বিংশ শতাব্দীর জার্মান দার্শনিক ফ্রিডরিখ নিৎশে, কার্ল শ্মিট, মার্টিন হাইডেগার, ইতালীয় ফ্যাসিবাদী দার্শনিক জুলিয়াস ইভোলা, ফরাসি ধর্মতত্ত্ববিদ ও সুফি মুসলিম দার্শনিক রেনে গুয়েনন, সোভিয়েত নেতা জোসেফ স্ট্যালিন ও হালের ফরাসি দার্শনিক আল্যাঁ দ্য বনোয়া-র গভীর প্রভাব লক্ষ্য করা যায়। রাজনৈতিক জীবনে তিনি জাতীয় বলশেভিক দল (যার মূল আদর্শ নাৎসিবাদ ও কমিউনিজম উভয়ের মৌলবাদী দিকগুলোর সংমিশ্রণ) ও ইউরেশিয়া দল প্রতিষ্ঠা করেন। এখন পর্যন্ত তার ৩০টির অধিক বই প্রকাশিত হয়েছে। যার মধ্যে Fourth Political Theory ও Foundations of Geopolitics অন্যতম যা বর্তমানে রুশ মিলিটারির প্রধান আদর্শগত পাঠ্যবই।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ জাতীয়তাবাদী বিষয়শ্রেণী:রুশ ফ্যাসিবাদী বিষয়শ্রেণী:মস্কোর ব্যক্তি বিষয়শ্রেণী:বিরুদ্ধ-মার্কিনবাদ বিষয়শ্রেণী:মস্কোর লেখক বিষয়শ্রেণী:রুশ দার্শনিক বিষয়শ্রেণী:২১শ শতাব্দীর রুশ সাংবাদিক বিষয়শ্রেণী:জাতীয় বলশেভিক পার্টির রাজনীতিবিদ বিষয়শ্রেণী:২১শ শতাব্দীর রুশ রাজনীতিবিদ
জামা শব্দটি ( ,  ; বাংলা: জামা; ওড়িয়া: ଜାମା ) একটি লম্বা কোট বোঝায় যা মুঘল আমলে দক্ষিণ এশিয়ায় জনপ্রিয় ছিল। শৈলী  thumb|১৮২৯ সালে মহারাজা রঞ্জিত সিং পোশাকটি পরে। জামার শিখ ধরনটি অপেক্ষাকৃত ছোট ছিল।  thumb|জামার একটি দক্ষিণী ধরন। মেট্রোপলিটন মিউজিয়াম অফ আর্ট The Metropolitan Museum of Art  বিভিন্ন ধরণ   জামার কিছু ধরন দেহকান্ডের চারপাশে আঁটসাঁট ছিল তবে হাঁটু বা গোড়ালির নীচে ঘাঘরার মতো ছড়িয়ে পড়ত।  চাকমান জামা, হাঁটুর চারপাশ অবধি বিস্তৃত হত। হাতাগুলি সম্পূর্ণ হাতার ধরনের ছিল। এই জামা উভয় পাশে তন্তু দিয়ে বেঁধে দেওয়া হত এবং সামনের দিকে কিছু ধরনে খোলা ছিল।Goverdhan Panchal  (1983)  Bhavāī and Its Typical Āhārya: Costume, Make-up, and Props in Bhavāī, the Traditional Dramatic Form of Gujarāt    মূলত পুরুষদের পোশাকটি এমন মহিলাদের দ্বারাও গ্রহণ করা হত যারা ওড়না এবং আঁটসাঁট পায়জামা সহ জামা পরতেন।  জামার উপরের অর্ধেকের বন্ধনগুলি বগলের নীচে এবং বুকজুড়ে নেওয়া হয়। অন্যদিকে, চাকদার জামা চাক সহ জামা (কুঁচি করা) জামার একটি বিশেষ ধরন ছিল। এটি ছিল সাধারণ মুঘল জামার মতো, কিন্তু ঘাঘরার অংশটি মুঘল জামার বৃত্তাকার হেমের পরিবর্তে চার থেকে ছয় পয়েন্টে পড়েছিল। এই জামা রাজপুত দরবারের তাকুচিয়াহ থেকে উদ্ভূত হতে পারে এবং তাই এটি স্থানীয় উৎস হতে পারে।   শিখ শাসনামলে জামা আর বিস্তৃত ছিল না বরং ছোট ছিল এবং প্রায়শই চলাচলের স্বাধীনতার জন্য কোমরের চারপাশে আটকে থাকত। চোল নামে পরিচিত একটি অনুরূপ পোশাক শিখ গুরুরা পরিধান করতেন। Condra, Jill (2008) The Greenwood Encyclopedia of Clothing Through World History: 1501–1800 Krishna Chaitanya (1992) History of Indian Painting: Rajasthani Traditions  ঊনবিংশ ও বিংশ শতাব্দীতে ব্রিটিশ ভারতের উত্তর (উপরের) অংশে জামা শার্টের মতো পোশাকে পরিণত হয়। Kumar, Raj (2006) Paintings and Lifestyles of Jammu Region: From 17th to 19th Century A.D.  আবার, ফারজি (কোট) ছিল ছোট হাতা এবং পশমের কলার যুক্ত একটি কোট, যা সামনে খোলা ছিল। দৈর্ঘ্য জামার চেয়ে ছোট ছিল। ফারজি ছিল শীতের পোশাক। মুঘল সম্রাট এবং দরবারীরা জামার উপরে এটি পরিধান করতেন, একটি সজ্জিত কাপড়ের টুকরো দিয়ে বেঁধে রাখতেন, অর্থাৎ কোমরের চারপাশে আলগা ঝুলন্ত প্রান্ত দিয়ে কাটজেব।     তাছাড়া, হিন্দু ও মুসলিম জামা ছিল যা হিন্দু ও মুসলমানরা একইরকমভাবে পরতেন কিন্তু একটু ভিন্ন ধরনে। হিন্দুরা জামাকে শরীরের বাম দিকে বেঁধে রাখতেন এবং মুসলমানরা ডান দিকে বেঁধে রাখতেন।  নিমজামা (নিম বা নিমা) শরীরের উপরের অংশের জন্য একটি অন্তর্বাস ছিল। দরবারীরা জামা (কোট) এর মতো পোশাকের নীচে এটি পরিধান করতেন। ধরনটি একটি খাটো হাতা গেঞ্জিজাতীয় পোশাকের অনুরূপ ছিল। নিমাজামাকে সামনে বাঁধার জন্য তন্তু দিয়ে সহায়তা করত; দৈর্ঘ্য কেবল হাঁটু পর্যন্ত ছিল, যা ছিল জামার চেয়ে ছোট। এটি মুঘল পোশাকের একটি অপরিহার্য অংশ ছিল।   চিত্র সম্ভার  আধুনিক ব্যবহার গুজরাটে, জামা ঊনবিংশ শতাব্দীর শেষের দিকে জনপ্রিয়তা হারাতে শুরু করে তবে, কচ্ছের কিছু অংশে পুরুষরা এখনও আঙ্গারখা নামে পরিচিত জামা পরেন যার স্কার্টটি নিতম্বের চারপাশে ছড়িয়ে পড়ে।  তবে, কিছু শৈলীতে জামাগুলি হাঁটুর নীচে পড়ে।  আরও দেখুন দাশিকি কাফতান পোশাক তুনিক তারলিগ আঙ্গারখা কুর্তা কাতজেব ফারজি (কোট)  তথ্যসূত্র   বিষয়শ্রেণী:মুঘল পোশাক
মিঠী নদী হল ভারতের মহারাষ্ট্র রাজ্যের একটি নদী।মুম্বাইয়ের স্যালসেট দ্বীপাবস্থিত নদীটি বিহার ও পওয়াই হ্রদ থেকে উৎপন্ন হয়ে সঞ্জয় গান্ধী জাতীয় উদ্যান-এর মধ্য দিয়ে প্রবাহিত হয়ে মাহিম উপসাগর-এ পতিত হয়েছ। জাতীয়া উদ্যান পর্যন্ত নদীটিতে স্বচ্ছ  জল প্রবাহিত হয় এবং তার পর নদীটিতপ দূষিত জল প্রবাহ দেখতে পাওয়া যায়। মুম্বাইয়ের বিমানবন্দর নির্মাণের সময় নদীটির প্রবাহ পথ পরিবর্তন করা হয়। ফলস্বরূপ, মিঠী নদীর গভীরতা কমে যায় এবং পার্শ্ববর্তী বসতীগুলোর প্রচুর ক্ষতি হয়।  নদীটির পুনর্জীবিত করতে "মিঠী নদী কর্তৃপক্ষ" স্থাপন করা হয়েছে।  তথ্যসূত্র  বিষয়শ্রেণী:ভারতের নদনদী বিষয়শ্রেণী:হ্রদ উৎপন্ন নদনদী বিষয়শ্রেণী:মহারাষ্ট্রের নদনদী বিষয়শ্রেণী:মুম্বইয়ের নদী
পটুয়াখালী-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  টুয়াখালী-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩নিজাম উদ্দীন আহমেদবাংলাদেশ আওয়ামী লীগ১৯৭৯হাবিবুর রহমান মিয়াবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পটুয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
দাপুনিয়া ইউনিয়ন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।  ১৯৯৪ সালে আইন শৃঙ্খলা রক্ষাকারী বাহীনির উপস্থিতি ছাড়াই সারা বিশ্বে সর্বপ্রথম ছবি সহ ভোটার তালিকায় ভোট গ্রহণ হওয়ায়, একটি মডেল নির্বাচন হিসাবে সারা পৃথিবীর বুকে স্থান দখল করে নিয়েছে ‘‘দাপুনিয়া’’ মডেল ইউনিয়নটি।   আয়তন  দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, টানকাতলাসেন, নামাকাতলাসেন, হারটি, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।thumb|দাপুনিয়া ইউনিয়ন পরিষদ কার্যালয়।   অবস্থান  দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।   প্রশাসনিক এলাকা    ইতিহাস    জনসংখ্যার উপাত্ত  বাংলাদেশের ১৯৯১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫  জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশের সাক্ষরতার হার ৩২.৪%।   শিক্ষা  thumb|দাপুনিয়া ইউনিয়নে ডি. কে. জি. এস. ইউনাইটেড কলেজ শিক্ষার প্রতিষ্ঠানের মধ্যে কলেজঃ ৪টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, মসজিদ আছে ০৩ টি সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।  ১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা এই অঞ্চলের অন্যতম শিক্ষা প্রতিষ্ঠান।       প্রাথমিক বিদ্যালয়ের তালিকা   ৭৫ নং আজমতপুর সরকারি প্রাথমিক বিদ্যালয়।  ৮১ নং টানকাতলাসেন সরকারি প্রাথমিক বিদ্যালয়।   ১০ নং দাপুনিয়া সরকারি প্রাথমিক বিদ্যালয়।    অর্থনীতি  আশেপাশে প্রচুর জলাশয় এবং উর্বর মাটির এলাকা বলে পরিচিত হওয়ায় ইউনিয়নের জনগণের একটি বড় অংশ কৃষিকাজের সাথে জড়িত। ধান ছাড়াও পাট, গম, সরিষা, কালাই ও বিভিন্ন ধরনের সবজি এখানকার প্রধান কৃষিজ পণ্য  তবে আজকাল এই অঞ্চলে মুরগীর খামার, মৎস্য খামার, গবাদিপশু পালন ইত্যাদির অধিক্য লক্ষ্যণীয়। এসব উৎপাদিত পণ্য ক্রয় করতে দেশের বিভিন্ন অঞ্চল হতে ক্রেতাদের আগমন লক্ষ্য করা যায়।   উল্লেখযোগ্য ব্যক্তি  ১। জনাব, মোঃ আব্দুর রউফ  (সাবেক প্রধান বিচারপতি ও প্রধান নির্বাচন কমিশনার।)  ২। জনাব, মোঃ নূরুল ইসলাম  (সাবেক কমোডর, বাংলাদেশ নৌবাহিনী।)  ৩। জনাব, মোঃ শহিদুল ইসলাম (অবঃ প্রাঃ বিগ্রিডিয়ার জেনারেল বাংলাদেশ সেনাবাহিনী।)  নদীসমূহ thumb|দাপুনিয়া বাজার থেকে তোলা সুতিয়া নদীর দৃশ্য।। দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।  খাল-৪টা             ১। গোষ্টা খাল পাড়             ২। কচ্চা বিলের খাল।             ৩। আন্ধা বিলের খাল             ৪। ভেকিবিলের খাল   চিত্তাকর্ষক স্থান  • ১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা  • ভেকি বিল  • সুতিয়া নদী  • শতবর্ষী বটগাছ (৮১ নং সরকারি প্রাথমিক বিদ্যালয় প্রাঙ্গণে)  তথ্যসূত্র   বহিঃসংযোগ   দাপুনিয়া ইউনিয়নের সরকারি ওয়েবসাইট  বিষয়শ্রেণী:ময়মনসিংহ সদর উপজেলার ইউনিয়ন বিষয়শ্রেণী:ময়মনসিংহ জেলার জনবহুল স্থান
হিলডে মানগোল্ড (, ২০শে অক্টোবর, ১৮৯৮ – ৪ঠা সেপ্টেম্বর, ১৯২৪) (জন্মকালীন পারিবারিক নাম প্র্যোশোল্ট Proescholdt) একজন জার্মান ভ্রূণবিজ্ঞানী ছিলেন। তিনি ১৯২৩ সালে প্রকাশিত একটি অভিসন্দর্ভের জন্য বিশেষভাবে স্মরণীয় হয়ে আছেন, যার উপর ভিত্তি করে তাঁর উচ্চশিক্ষায়তনিক উপদেষ্টা হান্স ষ্পেমান ১৯৩৫ সালে ভ্রূণীয় সংগঠক আবিষ্কারের জন্য চিকিৎসাবিজ্ঞানে নোবেল পুরস্কার লাভ করেন।Mangold, Hilde (Proescholdt) by Marilyn Bailey Ogilvie and Joy Dorothy Harvey in The Biographical Dictionary of Women in Science. এটি খুবই বিরল সংখ্যক ডক্টরেট অভিসন্দর্ভের একটি, যার ফলে সরাসরি নোবেল পুরস্কার প্রদান করা হয়।Developmental Biology. 10th ed. by Scott F. Gilbert. মানগোল্ড যে সাধারণ ক্রিয়াটি প্রদর্শন করেন, সেটি ভ্রূণীয় আবেশন নামে পরিচিত, অর্থাৎ, কীভাবে কিছু কিছু কোষ অন্যান্য কোষের বিকাশের পথ নিয়ন্ত্রণের ক্ষমতা রাখে, সেই ব্যাপারটি। আবেশন এখন পর্যন্ত একটি মৌলিক ধারণা এবং এটির উপরে এখনও গবেষণা অব্যাহত আছে।  জীবনী হিলডে প্র্যোশোল্ট ১৮৯৮ সালের ২০শে অক্টোবর তারিখে মধ্য-পূর্ব জার্মানির ট্যুরিঙেন প্রদেশের গোটা শহরে জন্মগ্রহণ করেন। তিনি সাবানের কারখানার মালিক এর্নেস্ট প্র্যোশোল্ট ও তার স্ত্রী গেরট্রুডে-র দ্বিতীয় সন্তান ছিলেন। তিনি ১৯১৮ ও ১৯১৯ সালে দুইটি ষান্মাসিক পর্ব ধরে ইয়েনা বিশ্ববিদ্যালয়ে পড়াশোনা করেন এবং এর পরে ফ্রাংকফুর্ট বিশ্ববিদ্যালয়ে স্থানান্তরিত হন। সেখানেও তিনি দুইটি ষান্মাসিক পর্ব অতিবাহিত করেন। সেখানেই তিনি পরীক্ষামূলক ভ্রূণবিজ্ঞানের উপরে প্রখ্যাত ভ্রূণবিজ্ঞানী হান্স ষ্পেমানের একটি বক্তৃতা শোনেন। বক্তৃতাটি শুনে তিনি ভ্রূণবিজ্ঞানে অধ্যয়নে উৎসাহিত হন। ফ্রাংকফুর্টের পরে তিনি ফ্রাইবুর্গের প্রাণীবৈজ্ঞানিক ইনস্টিটিউটে পড়াশোনা করেন। এখানে তিনি ষ্পেমানের প্রধান সহকারী অটো মানগোল্ডের সাথে পরিচিত হন ও পরে তাকে বিয়ে করেন। ষ্পেমানের নির্দেশনায় তিনি ১৯২৩ সালে তাঁর ডক্টরেট অভিসন্দর্ভটি রচনা সমাপ্ত করেন, যার শিরোনাম ছিল উ্যবার ইনডুকৎসিওন ফন এমব্রিওনাল-আনলাগেন ডুর্শ ইমপ্লান্টাৎসিওন আর্টফ্রেমডার অর্গানিজাটোরেন (অর্থাৎ "ভিন প্রজাতি থেকে প্রাপ্ত সংগঠকসমূহের বপনের দ্বারা ভ্রূণীয় আদিপদার্থের আবেশন")  প্রাণীবিজ্ঞানের ডক্টরেট উপাধি অর্জনের পরে হিলডে তাঁর স্বামী ও নবজাতক পুত্র ক্রিস্টিয়ানের সাথে বার্লিন নগরীতে চলে আসেন। এর কিছুদিন পরে বার্লিনের বাসায় গ্যাসচালিত উত্তাপক যন্ত্রের বিস্ফোরণের শিকার হয়ে প্রচণ্ডভাবে দগ্ধ হয়ে হিলডে মৃত্যুবরণ করেন। তিনি তাঁর অভিসন্দর্ভের ফলাফলগুলির প্রকাশনা দেখে যাবার আগেই মারা যান। তাঁর সন্তান পরবর্তীতে দ্বিতীয় বিশ্বযুদ্ধে মৃত্যুবরণ করেন।Hilde Proescholdt Mangold by Veronica Reardon Mondrinos in Women in the Biological Sciences, page 304.  আরও দেখুন  বিকাশমূলক জীববিজ্ঞান   ভ্রূণজনন   টেওডোর বোভেরি   আউগুস্ট ভাইসমান   তথ্যসূত্র  বহিঃসংযোগ  Explanation of the Spemann-Mangold experiment from a Nature Reviews article  বিষয়শ্রেণী:১৮৯৮-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:২০শ শতকের জীববিজ্ঞানী বিষয়শ্রেণী:২০শ শতকের নারী বিজ্ঞানী বিষয়শ্রেণী:ভ্রূণবিজ্ঞানী বিষয়শ্রেণী:জার্মান নারী বিজ্ঞানী
পয়েন্ট ফাউন্ডেশন হল একটি বৃত্তি তহবিল যা মার্কিন যুক্তরাষ্ট্রে লেসবিয়ান, গে, উভকামী, ট্রান্সজেন্ডার, কুইয়ার এবং সহযোগী কলেজগামী শিক্ষার্থীদের আর্থিক সহায়তা প্রদান করে। ২০০১ সালে প্রতিষ্ঠিত এই সংস্থার সামগ্রিক লক্ষ্য হল এই ব্যক্তিদের সমাজের স্তম্ভ হয়ে ওঠার জন্য প্রয়োজনীয় সম্পদ প্রাপ্তির সুযোগ করে দেওয়া।   লক্ষ্য বিবৃতি  ফাউন্ডেশনের লক্ষ্য বিবৃতি হল: "পয়েন্ট ফাউন্ডেশন এলজিবিটিকিউ+ এর শিক্ষাগত আকাঙ্ক্ষাকে সমর্থন করে এবং শিক্ষার্থীদের জীবন, কর্মজীবন এবং সম্প্রদায়ের ক্ষেত্রে প্রভাবশালী নেতা হয়ে উঠতে সহায়তা করে।"   বৃত্তি প্রোগ্রাম    ফ্ল্যাগশিপ স্কলারশিপ  ২০০২ সাল থেকে, মার্কিন যুক্তরাষ্ট্রে স্নাতক, স্নাতকোত্তর এবং ডক্টরেট ডিগ্রি অর্জনকারী এলজিবিটিকিউ+ এবং তাদের সহযোগী শিক্ষার্থীদের জন্য পয়েন্ট সবচেয়ে গুরুত্বপূর্ণ স্কলারশিপ প্রদান করে আসছে। এই পুরস্কার চার বছর পর্যন্ত নবায়নযোগ্য।   কমিউনিটি কলেজ বৃত্তি  ২০১৬ সালে, পয়েন্ট একটি নতুন কমিউনিটি কলেজ স্কলারশিপ প্রোগ্রাম চালু করে, যা একটি এক বছরের রূপান্তরমূলক অভিজ্ঞতা — এই প্রোগ্রামটি সেইসব কমিউনিটি কলেজের শিক্ষার্থীদের জন্য, যারা চার বছর মেয়াদি শিক্ষাপ্রতিষ্ঠানে স্থানান্তরের পরিকল্পনা করছে, এবং এতে তাদের শিক্ষাগত ও ব্যক্তিগত দক্ষতা বিকাশের সুযোগ প্রদান করা হয়। ওয়েলস ফার্গো ১১ জন শিক্ষার্থীকে সহায়তা প্রদানকারী এই কর্মসূচির প্রথম বছরে অর্থায়ন করেছিল। এই প্রোগ্রামে ভর্তির জন্য গৃহীত শিক্ষার্থীরা প্রতি সেমিস্টারে $২,৪০০ অথবা প্রতি শিক্ষাবর্ষে $৪,৮০০ বৃত্তি এবং সেইসঙ্গে ভর্তির পরামর্শ, প্রশিক্ষণ এবং আর্থিক শিক্ষা পাবে।   অ্যাক্সেস স্কলারশিপ  পয়েন্ট ফাউন্ডেশন অ্যাক্সেস স্কলারশিপের লক্ষ্য হল এলজিবিটিকিউ+ এবং সহযোগী পশ্চাদপট থেকে আসা শিক্ষার্থীরা যারা ঐতিহ্যগতভাবে সীমিত প্রবেশাধিকারের সম্মুখীন হয়, তাদের আর্থিক সহায়তা এবং নেতৃত্ব ও পেশাদার উন্নয়নের সুযোগ প্রদানের মাধ্যমে বিভিন্ন প্রতিবন্ধকতা কাটিয়ে উঠতে সাহায্য করা।   আরও দেখুন    এলজিবিটিকিউ-সম্পর্কিত সংস্থা এবং সম্মেলনের তালিকা  ক্যাম্পাস প্রাইড  প্রাইড ফাউন্ডেশন  শিক্ষা এবং এলজিবিটিকিউ সম্প্রদায়   তথ্যসূত্র    বহিঃসংযোগ    পয়েন্ট ফাউন্ডেশন  ইউটিউব ভিডিও "পয়েন্ট ফাউন্ডেশন কি?"  বিষয়শ্রেণী:২০০১-এ প্রতিষ্ঠিত সংগঠন বিষয়শ্রেণী:লস অ্যাঞ্জেলেস ভিত্তিক সংগঠন বিষয়শ্রেণী:২০০১-এ ক্যালিফোর্নিয়ায় প্রতিষ্ঠিত সংগঠন বিষয়শ্রেণী:মার্কিন যুক্তরাষ্ট্র ভিত্তিক শিক্ষা প্রতিষ্ঠান বিষয়শ্রেণী:এলজিবিটিকিউ এবং শিক্ষা বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ যুব সংগঠন
থাম্ব|বিভিন্ন ত্রুটিসীমার লেখচিত্র ত্রুটিসীমা পরিসংখ্যানের একটি পরিভাষা যেখানে কোনো জরিপের ফলাফলের অনাকাঙ্ক্ষিত উদাহরণত্রুটিকে প্রকাশ করা হয়। ত্রুটিসীমা যত বেশি হবে, কোনো একটি জনগোষ্ঠীর উপর করা জরিপের ফলাফলকে কোনো একটি ভোটের মাধ্যমে প্রকাশ করতে পারার সক্ষমতা তত কম হবে। ত্রুটিসীমা ধনাত্বক হবে যখন পুরো জনসংখ্যার উদাহরণ অসম্পূর্ণ হবে এবং পরিমাপটির ভেদাঙ্ক ধনাত্বক হবে, এবং তখন বলা হয় পরিমাপটি ভেদনশীল।  ত্রুটিসীমা পরিভাষাটি জরিপের বাইরেও পরিমাপকৃত বস্তুর পর্যবেক্ষণত্রুটি বোঝাতে ব্যবহার করা হয়।   ধারণা    আদর্শ বিচ্যুতি এবং আদর্শ ত্রুটি    ভিন্ন ভিন্ন আকাঙ্ক্ষিত স্তরে সর্বোচ্চ ত্রুটিসীমা    নির্দিষ্ট ও বিশেষ ত্রুটিসীমা  যদি কোনো জরিপের বিভিন্ন শতকরা ফলাফল(উদাহরণস্বরূপ, যদি জরিপটি একটি বহুনির্বাচনী আচরণ পরিমাপ করে), যে ফলাফলটির ফলাফল ৫০ শতাংশের কাছাকাছি হবে তার ত্রুটিসীমা হবে সবচেয়ে বেশি। সাধারণত, এই সংখ্যাটিকেই সমগ্র জরিপের ত্রুটিসীমা হিসেবে দেখানো হয়।   শতকরা মানসমূহের তুলনা  সসীম জনসংখ্যার প্রভাব  আরো দেখুন    নোট    উদ্ধৃতিসমূহ   তথ্যসূত্র  বিষয়শ্রেণী:পরিমাপ বিষয়শ্রেণী:ত্রুটি
পারুল গুলাটি (জন্ম: ৬ই আগস্ট ১৯৯৪) হলেন একজন ভারতীয় অভিনেত্রী, যিনি বেশ কয়েকটি পাঞ্জাবি চলচ্চিত্রে অভিনয় করেছেন। তিনি লন্ডনের রয়্যাল একাডেমি অফ ড্রামাটিক আর্ট (আরএডিএ) থেকে পড়াশোনা করা একজন প্রশিক্ষিত অভিনেত্রী।  পারুল ২০১৭ সালের টেলিভিশন ধারাবাহিক পি. ও. কে. - বন্দী যুদ্ধ কে  এবং ২০১৮ সালের হক সে (যেটি লিটল উইমেনের ওপর ভিত্তি করে নির্মাণ করা হয়েছিল) নামক ওয়েব সিরিজে অভিনয় করেছেন। অতঃপর পারুল জো মার্চ-এ অভিনয় করেছেন। ২০১৮ সালে, পারুল নেটফ্লিক্স প্রযোজনায় সিলেকশন ডে-তে (যেটি ভারতীয় নেটফ্লিক্সের একটি মূল অনুষ্ঠান) অভিনয় করেছিলেন; যেটি ২০১৬ সালে প্রকাশিত একই নামের অরবিন্দ আদিগার উপন্যাসের অবলম্বনে নির্মাণ করা হয়েছে। অতঃপর ২০১৮-১৯ সালে তিনি দ্য ভাইরাল ফিভার চ্যানেলে গার্লিয়াপ্পা-এ অভিনয় করেছেন।  চলচ্চিত্র জগতে অভিনয় করার পাশাপাশি পারুল একাধিক প্রতিষ্ঠানের পণ্যের বিজ্ঞাপনে উপস্থিত হয়েছেন। তিনি নিশহেয়ার নামে মানব চুলের এক্সটেনশনের নিজস্ব প্রতিষ্ঠান চালু করেছেন।   কর্মজীবন  ২০১০ সালে, পারুল গুলাটি ইয়ে পেয়ার না হোগা কম নামক একটি টেলিভিশন ধারাবাহিকে অভিনয়ের মাধ্যমে টেলিভিশন জগতে পদার্পণ করেন; তিনি উক্ত চলচ্চিত্রে একজন পার্শ্ব অভিনেত্রীর চরিত্রে অভিনয় করেছিলেন। পরবর্তীতে ২০১২ সালে, তিনি বুররাহ-এ অভিনয় করেছিলেন, এতে তিনি রোজ নামক চরিত্রে অভিনয় করেছিলেন। এই চলচ্চিত্রটি পাঞ্জাবে এবং বিশেষত ছোট ছোট অঞ্চলগুলোতে বেশ ভালো আয় করেছিল। পারুল সম্পর্কে সমালোচকেরা লিখেছেন, "তিনি প্রথমবারের মতো বড় পর্দায় হাজির হয়েছিলেন এবং তিনি দর্শকের মনে ভালোভাবেই স্থান করে নিয়েছেন"। বুররাহ-এর পর পারুল গুলাটি এক বছরের বিরতি নেন এবং অতঃপর আরএডিএ-এ অভিনয়ের মাধ্যমে আবার অভিনয় জগতে ফিরে আসেন; এই নাটকটি লন্ডন এবং মুম্বইয়ের বেশ কিছু স্কুলের মঞ্চে আয়োজন বা প্রদর্শন করা হয়েছিল। তাঁর দ্বিতীয় চলচ্চিত্রটি ছিল রোমিও রাঞ্ঝা (২০১৪), যা সমালোচকদের কাছ থেকে নেতিবাচক প্রতিক্রিয়া পেয়েছিল এবং চলচ্চিত্রটি ব্যবসায়িকভাবে ভালো ফলাফল করতে পারেনি।  ২০১৬ সালে পারুল গুলাটি পরিচালক বিন্নিল মরকানের চলচ্চিত্র জোরাওয়ার-এ জসলীন চরিত্রে অভিনয় করেছেন; এই চলচ্চিত্রে তিনি ইয়ো ইয়ো হানি সিং-এর বিপরীতে কাজ করার সুযোগ পেয়েছিলেন। এই চলচ্চিত্রটি সমালোচকদের কাছ থেকে মিশ্র পর্যালোচনা পেয়েছিল, তবে এটি হানি সিংয়ের অভিষেক চলচ্চিত্র হিসেবে বক্স অফিসে বেশ ভালো সাড়া পেয়েছিল, যা বছরের সবচেয়ে বেশি আয়ের পাঞ্জাবি চলচ্চিত্রে পরিণত হয়েছিল। এরপরে পারুল ইরফান খানের বিপরীতে ডিভাইন লাভার্স নামক চলচ্চিত্রে অভিনয় করার জন্য চুক্তিবদ্ধ হয়েছিলেন।   আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ       বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:১৯৯৪-এ জন্ম বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:পাঞ্জাবি হিন্দু বিষয়শ্রেণী:পাঞ্জাবি নারী
লেইলা এ. শারাফ জর্ডানিয়ান সিনেটের সাবেক সদস্য এবং সংস্কৃতি ও তথ্য মন্ত্রী (১৯৮৪-৮৫)। প্রারম্ভের জীবন শারাফ ১৯৪০ সালে লেবাননের বৈরুতে জন্মগ্রহণ করেন। তিনি আমেরিকার বৈরুত বিশ্ববিদ্যালয় থেকে ১৯৫৯ সালে বি.এ পাস করেন এবং ১৯৬৫ সালে আরব সাহিত্য-এ এম.এ সম্পন্ন করেন।  কর্মজীবন শারাফ ফিলাডেলফিয়া বিশ্ববিদ্যালয় (জর্ডান) এবং ফিলিস্তিন ইন্টারন্যাশনাল ইনস্টিটিউশনের ট্রাস্টি বোর্ডের চেয়ারম্যান, বৈরুতের আমেরিকান ইউনিভার্সিটির ট্রাস্টি, নূর আল হুসেন ফাউন্ডেশন, আরব ওপেন ইউনিভার্সিটি, কুয়েত, আমেরিকান সেন্টার অফ ওরিয়েন্টাল রিসার্চ, কিং হুসেন ফাউন্ডেশন,  এবং আরব থট ফোরামের সদস্য। তিনি প্রকৃতি সংরক্ষণের জন্য রয়্যাল সোসাইটি-এরও সভাপতি ছিলেন।  জর্ডানের রাজা হুসাইন বিন তালাল-এর অনুরোধে লেইলা এ. শারাফ ১৯৮৪ সালে দেশের প্রথম সংস্কৃতি ও তথ্যমন্ত্রী হিসেবে মন্ত্রিসভায় যোগ দেন। তার অধীনে, জর্দানীয় মিডিয়া কিছুটা নিষেধাজ্ঞা দেখেছিল। দশ মাস পরে, তিনি হুসেনের "বাস্তবতা, জ্ঞান এবং দায়িত্বের সীমা অতিক্রম করার" জন্য মিডিয়াকে দোষারোপ করার পর পদত্যাগ করেন। তার পদত্যাগ সে দেশে একটি সাহসী পদক্ষেপ যেখানে সরাসরি রাজনৈতিক বিরোধ গ্রহণ করা হয়নি এবং তাকে "মন্ত্রিসভায় একমাত্র ব্যক্তি" হিসেবে উল্লেখ করা হয়েছিল।  শারাফ ১৯৮৯ সালে সিনেট সদস্য নির্বাচিত হন। তিনি আরব ফাউন্ডেশন ফর মর্ডান থট-এর ভাইস প্রেসিডেন্ট এবং জর্ডানে সেরেব্রাল পলসী ফাউন্ডেশন প্রতিষ্ঠা করতে সহায়তা করেছিলেন।  ব্যক্তিগত জীবন ১৯৬৫ সালে লেইলা বিয়ে করেন কূটনীতিক আবদেলহামিদ শারাফকে, জর্ডানের রাজা হুসেনের চাচাত ভাই। যিনি পরে জর্ডানের প্রধানমন্ত্রী হয়ে ওঠেন। ১৯৮০ সালে তিনি হার্ট অ্যাটাকের কারণে মারা যান। তাদের দুই ছেলে ছিল। তিনি জর্ডানের রানী নূরের ঘনিষ্ঠ বিশ্বাসী।  তথ্যসূত্র  বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:বৈরুতের ব্যক্তি বিষয়শ্রেণী:জর্ডানের সিনেট সদস্য বিষয়শ্রেণী:রাজনীতিতে জর্ডানি মহিলা বিষয়শ্রেণী:জর্ডান সরকারের মহিলা মন্ত্রী বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর নারী রাজনীতিবিদ